(1) Neustrezno črtajte. (2) Če ni relevantno, pustite prazno. (3) Če se del A ali del B zootehniškega spričevala pusti prazen ali se odstrani iz zootehniškega spričevala in se priloži izvod zootehniškega spričevala, izdanega za čistopasemske plemenske samice darovalke ali čistopasemske plemenske samce darovalce ali za seme navedenih čistopasemskih plemenskih samcev, je treba navesti sklic (številko spričevala) na navedeno zootehniško spričevalo za čistopasemske plemenske samice darovalke ali čistopasemske plemenske samce darovalce ali za seme navedenih čistopasemskih plemenskih samcev. (4) Del A ali del B zootehniškega spričevala se lahko pusti prazen ali se odstrani iz zootehniškega spričevala v skladu z navodili iz opombe 16. (5) V primeru čistopasemskih plemenskih živali vrste enoprstih kopitarjev pustite prazno, če je številka v rodovniški knjigi enaka individualni identifikacijski številki. (6) Dodajte individualno identifikacijsko številko, če se razlikuje od številke v rodovniški knjigi. V primeru čistopasemskih plemenskih živali vrste enoprstih kopitarjev navedite individualno identifikacijsko številko v skladu s točko 3 poglavja I dela 1 Priloge II k Uredbi (EU) 2016/1012, ki je v členu 114(1)(a) Uredbe (EU) 2016/429 navedena kot „edinstvena koda“. Če individualna identifikacijska številka ni na voljo ali se razlikuje od številke, pod katero je žival vnesena v rodovniško knjigo, vnesite številko v rodovniški knjigi. (7) Za živali vrste goveda, ovc, koz in enoprstih kopitarjev: individualna identifikacija v skladu z zakonodajo Unije o zdravju živali v zvezi z identifikacijo in registracijo živali. Za živali vrste prašičev: individualna identifikacija v skladu s pravili rejskega programa, odobrenega v skladu s členom 8(3) in, kadar je primerno, členom 12 Uredbe (EU) 2016/1012, ter identifikacijska številka v skladu z zakonodajo Unije o zdravju živali v zvezi z identifikacijo in registracijo živali. (8) Zahteva se samo za živali vrste prašičev: identifikacijska številka v skladu z zakonodajo Unije o zdravju živali v zvezi z identifikacijo in registracijo živali vrste prašičev. (9) Zahteva se v skladu s členom 22(1) Uredbe (EU) 2016/1012 za čistopasemske plemenske živali vrste goveda, ovc, koz in enoprstih kopitarjev, ki se uporabljajo za odvzem semena za umetno osemenitev. Rejska društva lahko to zahtevajo v skladu s členom 22(2) Uredbe (EU) 2016/1012 za čistopasemske plemenske živali vrste prašičev, ki se uporabljajo za odvzem semena za umetno osemenitev, ali za čistopasemske plemenske živali vrste goveda, ovc, koz, prašičev in enoprstih kopitarjev, ki se uporabljajo za odvzem oocitov in zarodkov. (10) Po potrebi priložite dodatne liste papirja. (11) Za živali vrste ovc in koz se pri pogojih ekstenzivne reje lahko namesto datuma rojstva navede leto rojstva (llll) in datum identifikacije (dd. mm. llll ali ISO 8601). (12) Vstavite „glavni del“ ali „dodatni del“, kakor je primerno. Lahko se navedejo informacije o dodatnih generacijah. (13) Če so rezultati lastne preizkušnje ali ocenjevanja genetske vrednosti dostopni na spletu, se namesto tega lahko navede neposredna povezava na zadevno spletišče. (14) Zahteva se samo, če del A ali del B zootehniškega spričevala izda rejsko društvo ali pristojni organ iz člena 30(2)(b) Uredbe (EU) 2016/1012, del C in del D zootehniškega spričevala pa skupina za odvzem ali pridobivanje zarodkov, pooblaščena v skladu s členom 31(1) navedene uredbe. (15) Navedeni posameznik je predstavnik rejskega društva ali pristojnega organa iz člena 30(2)(b) Uredbe (EU) 2016/1012, pooblaščen za podpis zootehniškega spričevala. (16) Če skupina za odvzem ali pridobivanje zarodkov, pooblaščena v skladu s členom 31(1) Uredbe (EU) 2016/1012, izda samo del C in, kadar je primerno, del D zootehniškega spričevala, del A in/ali del B zootehniškega spričevala pa ostane prazen ali se iz zootehniškega spričevala odstrani, je treba izpolniti točki 1 in 2 dela C, izvodi zootehniškega spričevala pa morajo biti priloženi: (17) Neobvezno. (18) Kadar je v slamici ali drugi embalaži več kot en zarodek, se zahteva natančna navedba števila zarodkov. (19) Slamica ali druga embalaža lahko vsebuje odvzete zarodke ali zarodke, pridobljene iz oocitov, odvzetih posamezni čistopasemski plemenski samici, pri katerih je bilo za oploditev uporabljeno seme, odvzeto več kot enemu čistopasemskemu plemenskemu samcu darovalcu, če so informacije o vseh čistopasemskih plemenskih samcih darovalcih, ki jim je bilo odvzeto seme, navedene v točki 2.4 dela C. (20) Kadar je primerno, se lahko navedejo informacije o po spolu sortiranih zarodkih ali o razvoju zarodkov. (21) Navedeni posameznik je predstavnik rejskega društva ali pristojnega organa iz člena 30(2)(b) Uredbe (EU) 2016/1012 ali skupine za odvzem ali pridobivanje zarodkov, pooblaščene v skladu s členom 31(1) navedene uredbe, ki je pooblaščen za podpis zootehniškega spričevala. Opombe: • Zootehniško spričevalo se izda v vsaj enem uradnem jeziku države članice odpreme. • Barva podpisa mora biti drugačna od barve tiska. • Zootehniško spričevalo se lahko izda v pokončnem ali ležečem pogledu. • Opomb v tem zootehniškem spričevalu ni treba natisniti, če se naslovu doda sklic na neposredno dostopen večjezični vir informacij.